Τιμές πετρελαίου, σε δολάριο ΗΠΑ ανά βαρέλι, από το 1980 έως το 2021. Στο σχήμα είναι εμφανής η βύθιση της τιμής το 2020 κάτω του μηδενός.
Ο **πόλεμος τιμών του πετρελαίου του 2020** ξεκίνησε στις 8 Μαρτίου 2020, όταν το βασικό μέλος του Οργανισμού Εξαγωγών Πετρελαιοπαραγωγών Χωρών, η Σαουδική Αραβία, πρότεινε στον συνεργάτη της συμμαχίας, τη Ρωσία, τη μείωση της παραγωγής πετρελαίου του συνασπισμού (OPEC+) κατά 1.5 εκατομμύρια βαρέλια τη μέρα, κάτι το οποίο η Ρωσία δε δέχτηκε. Αυτό είχε ως αποτέλεσμα να προκληθεί τριμηνιαία πτώση στην τιμή του πετρελαίου έως και 65% (με βάση το WTI). Ο συνασπισμός OPEC+ δημιουργήθηκε το 2017 με στόχο τον συντονισμό των παραγωγών για τον έλεγχο των τιμών του πετρελαίου.

Οι τιμές του πετρελαίου είχαν ήδη μειωθεί από την αρχή του 2020 κατά περίπου 30%, λόγω μειωμένης ζήτησης. Μετά τη ρήξη των μεταξύ τους σχέσεων, η Ρωσία πρότεινε περικοπές στην παραγωγή του πετρελαίου, καθώς η πανδημία COVID-19 φρέναρε την παγκόσμια ανάπτυξη, μειώνοντας δραματικά τη ζήτηση για καύσιμα. Η Σαουδική Αραβία, αντίθετα, σχεδίαζε να μειώσει τις επίσημες τιμές πώλησης και να αυξήσει την παραγωγή, σε μια αγορά που ήδη εμφάνιζε πλέονασμα. Ο πόλεμος αυτός συνέβαλε στη συντριβή του παγκόσμιου χρηματιστηρίου εκείνης τη χρονιάς.

Στην πραγματικότητα, ο βασικός στόχος των δύο μερών ήταν να εξασφαλίσουν όσο το δυνατόν μεγαλύτερο μερίδιο αγοράς στην προσφορά του πετρελαίου. Η Σαουδική Αραβία, μέσω της μείωσης τιμών, ήθελε να στείλει ένα σαφές μήνυμα ότι προτιμά οι τιμές να κατρακυλήσουν παρά να παραχωρήσει μερίδιο αγοράς σε άλλους παραγωγούς, ακόμα και αν είναι συνεργάτες του OPEC+. Ο OPEC των 14 κρατών-μελών αντιπροσωπεύει το ένα τρίτο της παγκόσμιας προσφοράς πετρελαίου, ενώ εάν συμπεριληφθεί και η παραγωγή των 10 κρατών που δεν είναι μέλη του Οργανισμού αλλά συνεργάτες, όπως η Ρωσία, ο OPEC+ καλύπτει περίπου το 50% της παγκόσμιας παραγωγής. Ο μεγαλύτερος παραγωγός ενέργειας στον κόσμο, οι ΗΠΑ, δεν αποτελεί μέρος της συμφωνίας, ούτε η Κίνα ή άλλοι κορυφαίοι δυτικοί παραγωγοί όπως το Ηνωμένο Βασίλειο, ο Καναδάς και η Νορβηγία.

Τον Απρίλιο του 2020 και ξανά τον Ιούνιο του 2020 οι δύο χώρες συμφώνησαν να μειώσουν την παραγωγή του πετρελαίου. Η τιμή του πετρελαίου έπεσε κάτω του μηδενός στις 20 Απριλίου 2020. Και ενώ η παραγωγή του πετρελαίου περιορίστηκε, δε σταμάτησε πλήρως, και ακόμα και στο μικρότερο δυνατό επίπεδο παραγωγής είχε υψηλότερη προσφορά από τη ζήτηση.

Παραπομπές
----------

1. 1 2 3  «Πετρέλαιο: Ο ακήρυχτος πόλεμος που γκρεμίζει τις τιμές». *www.naftemporiki.gr*. 3 Σεπτεμβρίου 2020. Αρχειοθετήθηκε από το πρωτότυπο στις 10 Απριλίου 2021. Ανακτήθηκε στις 9 Απριλίου 2021.
2. 1 2  «OPEC+ Moves To End Price War With 9.7 Million B/D Cut». *JPT* (στα Αγγλικά). 13 Απριλίου 2020. Ανακτήθηκε στις 9 Απριλίου 2021.
3. 1 2 3  Capital.gr. «Ο νέος πόλεμος τιμών στο πετρέλαιο δεν μοιάζει με κανέναν άλλο». *Capital.gr*. Ανακτήθηκε στις 10 Απριλίου 2021.
4. 1 2  Cordell, Jake (4 Δεκεμβρίου 2019). «6 Things You Need to Know About OPEC+». *The Moscow Times* (στα Αγγλικά). Ανακτήθηκε στις 10 Απριλίου 2021.
5. ↑  «Oil Prices, Stocks Plunge After Saudi Arabia Stuns World With Massive Discounts». *NPR.org* (στα Αγγλικά). Ανακτήθηκε στις 9 Απριλίου 2021.
6. ↑  «Χρηματιστήριο Αθηνών: Ιστορικών διαστάσεων sell off - Συντριβή έως 21% στις τράπεζες | LiberalGr». *www.liberal.gr*. Ανακτήθηκε στις 9 Απριλίου 2021.
7. ↑  MarketWatch. «Dow futures fall maximum amount allowed, poised to plunge 1,300 points at the open as oil prices deliver a punishing blow to Wall Street». *MarketWatch* (στα Αγγλικά). Ανακτήθηκε στις 9 Απριλίου 2021.
8. ↑  «Petroleum - Status of the world oil supply». *Encyclopedia Britannica* (στα Αγγλικά). Ανακτήθηκε στις 10 Απριλίου 2021.
9. ↑  Quinn, Colm. «Saudi Arabia and Russia Reach Deal to Cut Oil Production». *Foreign Policy* (στα Αγγλικά). Ανακτήθηκε στις 9 Απριλίου 2021.
10. ↑  Lawler, Rania El Gamal, Olesya Astakhova, Alex (2020-06-03). «Saudi, Russia agree oil cuts extension, raise pressure for compliance» (στα αγγλικά). *Reuters*.. Ανακτήθηκε στις 2021-04-09.
11. ↑  «Oil Prices Won't Be Negative Forever. But the Oil Industry Will Never Be the Same». *Time*. Ανακτήθηκε στις 9 Απριλίου 2021.
12. ↑  Ho, Karen. «Oil prices crash and go negative for the first time ever». *Quartz* (στα Αγγλικά). Ανακτήθηκε στις 9 Απριλίου 2021.